Fase 4-beurtkrag weer toegepasArgieffoto: GCIS Eskom het aangekondig dat daar Maandag van 10:00 tot 23:00 fase 4-beurtkrag toegepas sal word. Volgens die kragvoorsiener het hy nog opwekkingseenhede by sy kragstasies verloor. Fase 4-beurtkrag is ook Vrydag inderhaas ingestel, maar laat die aand minstens na fase 2 verminder. Saterdag is fase 1-beurtkrag ingestel voor daar weer na fase 2-beurtkrag oorgeskakel is. Fase 2-beurtkrag het Sondag voortgeduur en Eskom het aanvanklik Maandagoggend aangekondig dat hy vir die res van die dag fase 2-beurtkrag sal toepas voor die aankondiging dat fase 4-beurtkrag nou weer toegepas gaan word. Dit is onder meer weens die kwesbaarheid en onbetroubaarheid van die kragnetwerk weens die verlies van bykomende eenhede. Volgens Eskom het water- en dieselverbruik by sy pompskemas en oopsiklus-gasturbines toegeneem weens die verlies van bykomende eenhede. In dié stadium is die moontlikheid hoog dat beurtkrag tot die einde van die week toegepas sal word. Waar kry ek my beurtkragskedule? Indien Eskom jou elektrisiteit verskaf, kan jy jou beurtkragskedule kry deur www.loadshedding.eskom.co.za te besoek of 0860 037 566 te skakel. Indien ŉ munisipaliteit jou elektrisiteit voorsien, kan jy die volgende webwerwe besoek of inbelsentrums skakel. City Power (Johannesburg): www.citypower.co.za of 086 056 2874 Ekurhuleni (Oos-Rand, Gauteng): www.ekurhuleni.gov.za of 086 054 3000 Tshwane Metro (Pretoria): www.tshwane.gov.za of 012 358 9999 eThekwini (Durban en omliggend): www.durban.gov.za of 080 131 3111 Stad Kaapstad: www.capetown.gov.za of 086 010 3089 Nelson Mandelabaai: www.nelsonmandelabay.gov.za of 041 506 5555 Polokwane (Limpopo): www.polokwane.gov.za of 015 290 2490 eMalahleni (Witbank en omliggend): www.emalahleni.gov.za of 013 690 6911 Umhlathuze: www.umhlathuze.gov.za of 080 022 2827